  Анжелика Тихонова корреспондент «Шулдыр ӝыт» ансамбль Москваын ортчем «Талант 2019» V калыккуспо телеконкурсын I степенё лауреат луиз. Кырӟасьёс «Эстрадный вокал/Мировой хит» номинациын вормисе потӥзы. Со сярысь ивортодэтъя «Удмуртия» агентстволэн корреспондентэзлы ансамбльлэн чеберлыкъя кивалтӥсез Наталья Ушакова вераз. Солэн кылъёсызъя, та конкурс заочной амалэн ортчиз. Вожвылъяськонэ пыриськон понна со концертазы a capella амалэн быдэстэм «Hallelujah» кырӟанэн видеоез келяз. Конкурсэз радъясьёс сое интернетэ куштӥзы. Нош бӧрысь кырӟамзэс жюри эскериз, кытчы пыризы крезьгурчиос Григорий Гладков но Евгений Крылатов, кырӟась но артистка Илона Броневицкая. Ӝыны толэзь ми возьмам, кызьы, мар, но тани милемлы ми номинациямы I степенё лауреат луиськом шуыса гожтэт вуиз. Милемлы диплом вайизы. Таукарон гожтэт. Таӵе бадӟым вормонмы милям, конечно, вал ини. Ми пӧртэм вормонъёс басьяллям. Но берло аръёс ӵоже, мон шуысал, зэм но, милемлы туж шумпотымон, ми басьтӥм та I степенё лауреат нимез шуыса. Наталья Ушакова, «Шулдыр ӝыт» ансамбльлэн чеберлыкъя кивалтӥсезВераны кулэ, та конкурсэз «Созвездие» продюссер центр радъя. Огазеяськон 2009-тӥ арын кылдӥз но со дырысен пӧртэм вожвылъяськонъёс ортчытӥз ини. Соос пӧлын «Национальное достояние», «Созвездие талантов», «Мы вместе» конкурсъёс но мукетъёсыз.  «Шулдыр ӝыт» - «Hallelujah» Тегъёс: Лулчеберет Ижкар Удмуртия Филармония вожвылъяськон кырӟан  